25. ΝΟΜΟΣ υπ’ αριθ. 2261 της 4/7 Οκτ. 1952 Περί τροποποιήσεως και συμπληρώσεως των περί Ειδικών Τεχνιτών Γεωργίας διατάξεων. Άρθρ.1.-1.Οι υπό του άρθρ. 49 του Νόμ. 4142/1929 και υπό οργανικών Νόμων διεπόντων τας Γεωργικάς Σχολάς, Σταθμούς Ερεύνης, εξαιρουμένων του Σταθμού Γεωργικών Μηχανών και των Υπηρεσιών Μηχανικής Καλλιεργείας, δι’ άς εφαρμόζονται αι ειδικαί περί τούτων διατάξεις, Φυτώρια, Κέντρα Σποροπαραγωγής και λοιπά Γεωργικά Ιδρύματα προβλεπόμενοι Ειδικοί Τεχνίται Γεωργίας και Γεωργοτεχνίται – Αναλυταί, αποτελούσι μόνιμον βοηθητικόν προσωπικόν των Γεωργικών Υπηρεσιών και Γεωργικών Ιδρυμάτων, κατατασσόμενοι εις τους κάτωθι βαθμούς: α)Γεωργοτεχνίτης γ΄τάξεως επί μισθώ γραφέως β΄. β)Γεωργοτεχνίτης β΄τάξεως επί μισθώ γραφέως α΄.  γ)Γεωργοτεχνιτης α΄τάξεως επί μισθώ ακολούθου. δ)Αρχιτεχνίτης β΄τάξεως επί μισθώ γραμματέως β΄. ε)Αρχιτεχνίτης α΄τάξεως επί μισθώ γραμματέως α΄. 2.Εάν εις την σύνθεσιν του προσωπικού των Γεωργικών Σταθμών, Σχολών και λοιπών Ιδρυμάτων προβλέπωνται διαζευκτικώς τακτικοί εργάται ή τεχνίται, η μία των θέσεων τούτων ορίζεται εφεξής ως θέσις τεχνίτου γεωργίας, αι δε λοιπαί τακτικών εργατών. Εις τας κατά το προηγούμενον εδάφιον οριζομένας ως θέσεις τεχνιτών παρά ταις Γεωργικαίς Σχολαίς και Ιδρύμασι δύναται, κατά την πρώτην εφαρμογήν του παρόντος, να καταταχθή ως τεχνίτης εντασσόμενος εις ένα των εν παρ. 1 βαθμών κατά τα εν άρθρ. 3 του παρόντος ανά εις εκ των παρ’αυτοίς υπηρετούντων τακτικών ή ημερομισθίων εργατών, εφ’όσον κέκτηται πτυχίον μιας των εν άρθρ. 2 παρ. 1 του παρόντος αναφερομένων Σχολών κλπ. μετά πρότασιν του αρμοδίου Διευθυντού Ιδρύματος και γνώμην του Διοικητικού Συμβουλίου του Υπουργείου Γεωργίας. Εφ’ όσον δε αι ήδη θέσεις τακτικών εργατών είναι συμπεπληρωμέναι και ουδείς έχει τα προσόντα, ίνα καταταχθή ως τεχνίτης, παραμένουσιν άπαντες ως τακτικοί εργάται μέχρις αποχωρήσεως ενός τούτων. 16.Α.ξ.18-25 Προσωπικό Υπουργείου Γεωργίας 16.Α.ξ.18-25 Προσωπικό Υπουργείου Γεωργίας Άρθρ.2.-1.Γεωργοτεχνίτης γ΄τάξεως διορίζεται εφεξής κατόπιν διαγωνισμού ο κεκτημένος απολυτήριον Πρακτικού Γεωργικού Σχολείου της ημεδαπής ή αλλοδαπής, γενικού ή ειδικού, Δημοσίου ή Ιδιωτικού κοινωφελούς χαρακτήρος, λειτουργούντος βάσει του υπ’ αριθ. 1698/38 Α.Νόμου, ως και ο κεκτημένος πτυχίον Εθνικού Αγροτικού Ορφανοτροφείου ή Οικοτροφείου. 2.Ουδείς διορίζεται Γεωργοτεχνίτης. α)Αν μη εκπληρώση την Στρατιωτικήν αυτού υποχρέωσιν ή μη έχη νομίμως απαλλαγή ταύτης, αλλ’ουχί ως ανίκανος δια την ενεργόν του Στρατού Υπηρεσίαν, εκτός εάν κατά την συμφώνως τω κατωτέρω εδάφ. γ΄πιστοποίησιν των ιατρών η δια τον Στρατόν ανικανότης του οφείλεται εις λόγους μη παρακωλύοντας την άσκησιν των καθηκόντων του ως Γεωργοτεχνίτου. β)Αν έχη υπερβή το 30όν έτος της ηλικίας του, εκτός αν πρόκειται περί εφέδρου πολεμιστού κατά τας διατάξεις του Νόμ. 751/1948. γ)Αν δεν βεβαιούται η καλή αυτού υγεία και η καταλληλότης αυτού δια την θέσιν Γεωργοτεχνίτου δια πιστοποιητικού δύο ιατρών εκ των εν τη Υπηρεσία διατελούντων πολιτικών δημοσίων υπαλλήλων ή στρατιωτικών, ερειδομένου απαραιτήτως και επί ακτινογραφήσεως. 3.Ο Γεωργοτεχνίτης Γ΄τάξεως δύναται μετά γνώμην του Διοικητικού και Πειθαρχικού Συμβουλίου, στηριζομένην εις πρότασιν του αρμοδίου Προϊσταμένου και σύμφωνον γνώμην του οικείου Επιθεωρητού Γεωργίας να προαχθή εις Γεωργοτεχνίτην β΄τάξεως, εφ’ όσον συμπληρώσει τριετή ευδόκιμον υπηρεσίαν, εάν κέκτηται πτυχίον ειδικής Γαλακτοκομικής Σχολής ημεδαπής ή αλλοδαπής ή Εθνικού Αγροτικού Οικοτροφείου, τετραετή δε υπηρεσίαν, εάν κέκτηται απολυτήριον των λοιπών Σχολείων. 4.Ο Γεωργοτεχνίτης Β΄τάξεως μετά πενταετή ευδόκιμον υπηρεσίαν δύναται να προαχθή κατά τ’ανωτέρω εις Γεωργοτεχνίτην Α΄τάξεως. 5.Ο Γεωργοτεχνίτης Α΄τάξεως μετά πενταετή ευδόκιμον υπηρεσίαν δύναται να προαχθή εις Αρχιτεχνίτην Β΄τάξεως. 6.Ο Αρχιτεχνίτης Β΄τάξεως μετά εξαετή ευδόκιμον υπηρεσίαν δύναται να προαχθή εις Αρχιτεχνίτην Α΄τάξεως. Άρθρ.3.-(Μεταβατική διάταξις) Άρθρ.4.-1.Από της ενάρξεως ισχύος του παρόντος Νόμου δέκα θέσεις εκ των 50 κλαδευτών και εμβολιαστών μετατρέπονται εις θέσεις τεχνιτών διαφόρων κλάδων. 2.Οι παρά τοις Κέντροις Σποροπαραγωγής καταταχθησόμενοι συμφώνως προς το άρθρ. 3 του παρόντος Νόμου Γεωργοτεχνίται – Αναλυταί δεν θέλουσιν υπερβή του 20, η δε μισθοδοσία αυτών θα καταβάλληται εκ του Κ.Τ.Γ.Κ. και Δασών. 3.Τακτικοί εργάται των δια του άρθρ. 9 παρ. 1 στοιχ. ε΄ του Α.Ν. 1365/49 καταργηθέντων Αγροκηπίων συμπληρώσαντες εικοσαετή πραγματικήν δημοσίαν υπηρεσίαν και μη τοποθετηθέντες αλλαχού μέχρι σήμερον δύνανται να απολυθώσιν οριστικώς της υπηρεσίας λόγω καταργήσεως θέσεως. 4.Οι ήδη υπηρετούντες και κατέχοντες εκτάκτους οργανικάς θέσεις γεωπόνοι παρά τω Οργανισμώ Βάμβακος έχοντες δε υπερδεκαετή υπηρεσίαν παρ’αυτώ εντάσσονται και μονιμοποιούνται εις θέσεις της Περιφερειακής Υπηρεσίας Βάμβακος επί βαθμώ αναλόγως προς τα προσόντα και χρόνον υπηρεσίας των. Άρθρ.5.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 